Pasiūlymas EUROPOS PARLAMENTO IR TARYBOS SPRENDIMAS dėl Europos prisitaikymo prie globalizacijos padarinių fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Ispanijos paraiška „EGF/2011/020 ES/Comunidad Valenciana, avalynė“) /* COM/2012/0204 final */





AIŠKINAMASIS MEMORANDUMAS 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo[1] 28 punkte numatyta galimybė mobilizuoti Europos prisitaikymo prie globalizacijos padarinių fondo (toliau – EGF) lėšas, taikant lankstumo mechanizmą, neviršijant viršutinės metinės 500 mln. EUR ribos ir viršijant atitinkamų finansinės programos išlaidų kategorijų ribas. EGF finansinės paramos taisyklės nustatytos 2006 m. gruodžio 20 d. Europos Parlamento ir Tarybos reglamente (EB) Nr. 1927/2006, įsteigiančiame Europos prisitaikymo prie globalizacijos padarinių fondą[2]. 2011 m. gruodžio 28 d. Ispanija pateikė paraišką „EGF/2011/020 ES/Comunidad Valenciana, avalynė“ dėl finansinės paramos iš EGF, nes iš 146 įmonių, vykdančių NACE 2 red. 15 skyriaus (Odos ir odos dirbinių gamyba)[3] veiklą Ispanijos Valensijos (ES52) NUTS II regione buvo atleista daug darbuotojų. Nuodugniai išnagrinėjusi šią paraišką Komisija, laikydamasi Reglamento (EB) Nr. 1927/2006 10 straipsnio, padarė išvadą, kad šiame reglamente nustatytos sąlygos finansinei paramai suteikti yra įvykdytos. PARAIŠKOS SANTRAUKA IR ANALIZĖ Pagrindiniai duomenys || EGF nuorodos Nr. || EGF/2011/020 Valstybė narė || Ispanija 2 straipsnio || b punktas Susijusios įmonės || 146 NUTS II regionas || Valensijos regionas (ES52) NACE 2 red. skyrius || 15 (Odos ir odos dirbinių gamyba) Ataskaitinis laikotarpis || 2011 01 25 – 2011 10 25 Prie individualių poreikių pritaikytų paslaugų teikimo pradžia || 2012 03 26 Paraiškos data || 2011 12 28 Atleistų darbuotojų skaičius ataskaitiniu laikotarpiu || 876 Numatomas atleistų darbuotojų, dalyvausiančių priemonėse, skaičius || 350 Prie individualių poreikių pritaikytoms paslaugoms skirtos lėšos, EUR || 2 392 100 EGF paramai įgyvendinti skirtos lėšos[4], EUR || 118 000 EGF paramai įgyvendinti skirtos lėšos, proc. || 4,7 Visa suma, EUR || 2 510 100 EGF parama, EUR (65 proc.) || 1 631 565 1. Paraiška Komisijai pateikta 2011 m. gruodžio 28 d., o papildoma informacija teikta iki 2012 m. vasario 23 d. 2. Paraiška atitinka Reglamento (EB) Nr. 1927/2006 2 straipsnio b punkte nustatytas EGF paramos skyrimo sąlygas ir buvo pateikta per šio reglamento 5 straipsnyje nustatytą 10 savaičių laikotarpį. Darbuotojų atleidimo sąsaja su esminiais pasaulio prekybos sistemos struktūriniais pokyčiais dėl globalizacijos ar pasaulinės finansų ir ekonomikos krizės 3. Siekiant įrodyti darbuotojų atleidimo sąsają su esminiais pasaulio prekybos sistemos struktūriniais pokyčiais dėl globalizacijos, paraiškoje paaiškinta, kad Valensijos regione daug darbuotojų atleista iš esmės pasikeitus avalynės gamybos pasiskirstymui. Trečiosios šalys, ypač Kinija ir Indija, vis labiau dominuoja pasaulio avalynės prekybos rinkoje bei toliau didėja tokių šalių kaip Vietnamas ir Indonezija pasaulinės gamybos dalis. 4. Ispanija teigia, kad remiantis turimais duomenimis[5] 2006–2009 m. avalynės importas iš ES nepriklausančių šalių į ES išaugo beveik 6 proc., o ES eksportas tuo pačiu laikotarpiu sumažėjo 16,4 proc. Dėl eksporto nuosmukio sumažėjo avalynės gamintojų skaičius 27 ES šalyse: 2008 m. ES jų liko tik 24 000, palyginti su 2005 m., kai gamintojų skaičius dar siekė 27 125. Šis įmonių skaičiaus sumažėjimas (11,58 proc.) tiesiogiai paveikė užimtumą: 2005–2008 m. prarasta 78 800 (beveik 20 proc.) tiesioginių šio sektoriaus darbo vietų. 5. Avalynės importo augimo tendencija Ispanijoje tęsėsi – 2006–2010 m. importas išaugo beveik 20 proc. Tačiau sutrikusi importo ir eksporto pusiausvyra Ispanijos avalynės pramonę paveikė labiau nei visą ES: 2006–2010 m. įmonių skaičius staiga sumažėjo nuo 2 283 iki 1 462, taigi gamintojų sumažėjo 35,96 proc. (arba 24,27 proc., jei kalbama tik apie 2006–2009 m.). Todėl per tą laikotarpį užimtumo lygis sumažėjo 31,80 proc. ir prarastos 10 663 tiesioginės darbo vietos. 6. Darbuotojų atleidimas Ispanijoje atitinka bendrą tendenciją ES avalynės pramonėje perkelti daugumą sudedamųjų gamybos procesų į mažesnių sąnaudų šalis už ES ribų, o ES atlikti tik didesnės pridėtinės vertės darbus, pavyzdžiui, produkto projektavimą ir rinkodarą. Duomenys apie atleistų darbuotojų skaičių ir 2 straipsnio b punkto kriterijų laikymasis 7. Šią paraišką Ispanija pateikė laikydamasi Reglamento (EB) Nr. 1927/2006 2 straipsnio b punkte nustatytų intervencijos kriterijų, pagal kuriuos per devynių mėnesių laikotarpį iš valstybės narės įmonių, vykdančių to paties NACE 2 red. skyriaus veiklą viename regione arba dviejuose gretimuose regionuose pagal NUTS II lygmenį, turi būti atleista ne mažiau kaip 500 darbuotojų. 8. Paraiškoje nurodoma, kad per ataskaitinį devynių mėnesių laikotarpį nuo 2011 m. sausio 25 d. iki 2011 m. spalio 25 d. iš 146 įmonių, vykdančių NACE 2 red. 15 skyriaus (Odos ir odos dirbinių gamyba) veiklą Valensijos (ES52) NUTS II regione, atleisti 876 darbuotojai. 862 atleisti darbuotojai apskaičiuoti pagal Reglamento (EB) Nr. 1927/2006 2 straipsnio antros pastraipos antrą įtrauką. Kiti 14 atleistų darbuotojų apskaičiuoti pagal tos pačios pastraipos trečią įtrauką. Komisija gavo patvirtinimą, kurio reikalaujama pagal 2 straipsnio 2 dalies antros pastraipos trečią įtrauką, kad tai faktinis atleistų darbuotojų skaičius. Paaiškinimas apie nenumatytą šio darbuotojų atleidimo pobūdį 9. Ispanijos valdžios institucijos teigia, kad siekiant atlaikyti rinkos liberalizacijos poveikį avalynės sektorių jau yra tekę pertvarkyti – nuspręsta gaminti didelės pridėtinės vertės produktus ir orientuotis į eksportą. Tokiu būdu įmonės išlaikė pastovią apyvartą iki ekonomikos ir finansų krizės pradžios. Tačiau prasidėjus krizei ir sugriežtinus kredito gavimo sąlygas daug mažųjų ir vidutinių įmonių susidūrė su rimtais sunkumais, kadangi joms trūko finansinio lankstumo, kad pajėgtų iš naujo susidoroti su eksporto nuosmukiu ir sumažėjusia šalies rinka. Todėl įmonėms teko užsidaryti: 2010 m. 188 įmonės (16,64 proc. visų avalynės gamintojų Valensijos regione) sustabdė savo veiklą ir užsidarė, dėl to buvo prarasta darbo vietų. Darbuotojus atleidusios įmonės ir darbuotojai, kuriems numatyta parama 10. Paraiškoje nurodoma, kad iš šių 146 įmonių atleisti 876 darbuotojai: Įmonės ir atleistų darbuotojų skaičius ABACO SHOES S.L. || 3 || ILICESOLES S.L. || 10 ADDI SHOES S.L || 1 || INDALO SHOES S.L || 4 ADOANSA S.L || 5 || INDUSTRIA AUXILIAR DEL CALZADO CRIMEA S.L || 1 ADORNOS LA TORRESTA S.L.U || 26 || IRAMEN CALZADOS S.L.U || 26 ADRIANO SHOES S.L.U || 13 || IRONMATRIC S.L || 1 AGNELLI INTERNACIONAL S.L || 1 || JANDRO MODA S.L. || 6 ALANDA SHOES S.L || 4 || JESO CONFORT S.L || 1 ALFIE SHOES S.L || 2 || J'HAYBER S.L. || 3 ALUYTEC DEL SURESTE S.L Y ALUVEGA || 1 || JOROS SHOES S.L || 2 ANALPE SHOES S.L. || 1 || JOSE CANO PALAZON || 1 ANTONIO ANDREU MACIÁ || 1 || JOSE FERRER CALZADOS S.L. || 7 APARADOS DANISA S.L || 9 || JOSE LOPEZ MARTINEZ || 2 APARADOS CRIS S.L || 11 || JOVIRES SHOES S.L || 64 APRILE INTERNACIONAL 2002 S.L || 1 || KILMAS S.L || 1 ARTESANIAS Y COMPLEMENTOS DEL CALZADO S.L || 4 || KINSPARTEL S.L || 12 ARTESANOS DE SAX S.L. || 1 || KMB ROC S.L || 1 ASEPYME ELDA ASOCIADOS S.L. || 1 || KNOW SHOES DESIGN S.L || 1 ATHELETIC SPORT GROUP S.L.U || 1 || LINEA OCCIDENTAL S.L. || 1 AUXILIAR DE CALZADO RICOCHI S.L. || 8 || LORTEL SHOES S.L. || 1 AUXILIAR DEL CALZADO CRIMEA S.L || 2 || MANKEITO S.L || 23 AUXILIARES DEL CALZADO ANTON S.L. || 1 || MANUEL GIMENEZ BARRAGAN || 1 BABY PARDO S.L.U || 4 || MANUFACTURAS CARCOLA, S.L || 6 BESTINN SHOES S.L || 1 || MANUFACTURAS NEWMAN S.L.U || 2 BOLITRES S.L.U || 1 || MAPELL ELX 2010 S.L || 3 BONAFORMA S.L || 1 || MARIA TERESA NAVARRO YAÑEZ || 2 CALZADOS BELMAR S.L || 1 || MARROQUINERIA LEYVA S.L. || 1 CALZADOS DAURO S.L. || 1 || MARTINETTI THE BAGS CLUB S.L || 4 CALZADOS DEL PAS BLAN S.L || 1 || MECANIZADOS Y SUMINISTROS GUTIERREZ S.L || 1 CALZADOS IGNACIO BERNABEU S.L.U || 26 || MOLDES JOFAN S.L || 5 CALZADOS JOSE VICENTE E HIJOS S.L || 31 || MTNG EUROPE EXPERIENCE,S.L. || 1 CALZADOS JOSEMI 2010 S.L || 1 || MUSTANG PRODUCTION S.L || 1 CALZADOS LAMAR S.L || 32 || MUZZYPIEL S.L || 9 CALZADOS LUCATONI .S.L || 1 || NARCO SHOES S.L || 2 CALZADOS MAGIAN S.L || 1 || NATISAND SHOES S.L || 16 CALZADOS MARIA GARCIA S.L || 15 || NEW GRABORD S.L || 1 CALZADOS MAYFRAN S.A || 56 || NODO SHOES,S.LU || 2 CALZADOS MONTIEL S.L || 1 || PADALIS SHOES S.L || 29 CALZADOS SALEM SL || 1 || PANAMA JACK S.A || 1 CALZADOS VALORI S.L || 1 || PAPI MODA S.L || 14 CALZANETTO S.L || 1 || PASCO PRODUCCIONES S.L.U || 3 CARMELA LUXE S.L || 42 || PATRICIA ROSALES S.L || 3 CAT WOOMAN S.L || 1 || PEDRO MIRALLES S.L || 1 CHILSYE SHOES S.L || 6 || PLANTIFLER S.L || 1 CONFORFLEX SUMINISTRO INDUSTRIALES S.L.U || 2 || PLANTILLAS CABEZO S.L.U || 1 CONFORSUELAS S.L. || 15 || PLANTILLAS PATRICIA S.L || 9 COOLSHOE S.L || 1 || PREFABRICADOS VIENA S.L || 8 COPRA PIEL S.L || 2 || RAIZA SHOES S.L. || 1 CORTADOS Y APARADOS COCO S.L || 1 || RHINOS SHOES S.L || 2 CREACIONES CARPENA S.L. || 1 || SANDEVAL SL || 10 CREACIONES DALISA S.L.U || 2 || SANTIAGO A. RAMIREZ GUTIERREZ || 5 CREACIONES KING-BELT S.L || 4 || SIROKO SHOES S.L || 25 CREVISA S.L || 1 || SOFAMVAL S.L || 4 CRIMEA S.L || 1 || STRADIVARIUS ESPAÑA S.A || 1 CURTIDOS PIELES NATURALES S.L || 14 || SUACAL CALZADOS E INVERSIONES GILBERT || 1 CUTI SHOES S.L. || 17 || SUELAS DESANZ S.L || 7 DAF CALZADOS S.L || 4 || SUELAS DOMVER S.L || 11 DAMAPIEL S.L || 7 || SUELAS PAMAR S.L || 4 DESIVAL S.L || 1 || TACMOR S.L.U || 4 EBOLOTAC S.L.U || 1 || TACONES INYECTADOS PARA EL CALZADO S.L || 5 EMBOGA S.A. || 1 || TALLER CORTADO (JOSE ANDRES ALONSO) || 1 EUROELX S.L || 9 || TENERIA INDUSTRIAL VALENCIANA SA || 2 EUROPLASTICA ESPAÑA S.A || 1 || TRIO SHOES 2000 S.L || 1 FAMACAL S.L || 1 || UNIMOLDES S.L || 1 FENADELFRI S.L.U || 1 || UNIVERSAL PREFABRICADOS PARA EL CALZADO S.L || 1 FINISAJE GALEÓN S.L || 1 || VAL DISME S.L || 1 FO-PLANT 2001 S.L || 1 || VILLACALZA 2008 S.L || 2 FORMATOS COLOR Y DISEÑO S.L || 1 || VIVER Y BERNA S.L || 1 FORRADOS ODALYS S.L || 15 || VULCANIZADOS ELEVAN S.L || 1 FRANCISCO JAVIER ROS MOYA || 1 || VULCANIZADOS LA ESTRELLA S.L. || 1 FREE FASHION S.L || 1 || ZAPASTOCK S.L. || 2 FULGEN SHOES S.L || 31 || ZAPATOS DACON S.L || 1 HIJOS DE RAMON IBAÑEZ S.A || 1 || ZUHAL SHOES S.L.U || 8 HORMAR XXI S.L. || 2 || 5 FACTORIA 2009 S.L.U || 14 Iš viso įmonių: 146 || Iš viso atleistų darbuotojų: 876 || 11. Visiems atleistiems darbuotojams bus suteikta galimybė dalyvauti priemonėse. Tačiau Ispanijos valdžios institucijos, remdamosi ankstesne patirtimi administruojant EGF paramą, mano, kad maždaug 350 darbuotojų nuspręs dalyvauti EGF priemonėse. 12. 876 darbuotojų pasiskirstymas: Kategorija || Skaičius || Procentinė dalis Vyrai || 465 || 53,03 Moterys || 411 || 46,97 ES piliečiai || 872 || 99,54 Ne ES piliečiai || 4 || 0,46 15–24 m. asmenys || 27 || 3,08 25–39 m. asmenys || 427 || 48,74 40–54 m. asmenys || 336 || 38,36 55–59 m. asmenys || 65 || 7,42 Vyresni nei 60 m. asmenys || 21 || 2,40 13. Darbuotojų pasiskirstymas pagal profesines kategorijas: Kategorija || Skaičius || Procentinė dalis Technikai || 8 || 0,91 Administracijos tarnautojai || 45 || 5,14 Kvalifikuoti darbininkai ir amatininkai || 455 || 51,95 Nekvalifikuoti darbininkai || 368 || 42,00 14. Darbuotojų pasiskirstymas pagal išsilavinimo lygį: Išsilavinimo lygis || Skaičius || Procentinė dalis Pagrindinis išsilavinimas (iki privalomojo lavinimo etapo pabaigos) || 362 || 41,32 Vidurinis išsilavinimas || 59 || 6,74 Aukštasis išsilavinimas || 27 || 3,08 Kita (neformalusis lavinimas) || 4 || 0,46 Neišsilavinę arba mokyklos nebaigę asmenys || 424 || 48,40 15. Pagal Reglamento (EB) Nr. 1927/2006 7 straipsnį Ispanija patvirtino, kad įvairiais EGF paramos įgyvendinimo etapais, ypač suteikiant teisę gauti EGF paramą, taikė ir toliau taikys moterų ir vyrų lygybės bei nediskriminavimo principus. Susijusios teritorijos ir jos valdžios institucijų ir suinteresuotųjų šalių aprašymas 16. Teritorija, kurioje atleisti darbuotojai, patenka į NUTS II Valensijos regioną ir apima Aukštutinio, Vidurinio ir Žemutinio Vinalopo regionus NUTS III Alikantės provincijoje. 17. Iš visų Ispanijos įmonių 11,5 proc. yra įsikūrę Valensijos regione. Šiame regione 26 proc. darbuotojų dirba gamybos sektoriuje, 60 proc. – paslaugų sektoriuje, 10 proc. – statybos sektoriuje ir 4 proc. – pirminiame sektoriuje. Valensijos regionui būdingas verslo modelis pasižymi dideliu mažųjų ir vidutinių įmonių, daugiausiai veikiančių baldų, avalynės, tekstilės, keramikos ir žaislų gamybos sektoriuose, skaičiumi. Šios pramonės šakos susitelkusios vietovėse aplink kelias savivaldybes. 18. Pagrindinės suinteresuotosios šalys yra Generalitat Valenciana (Valensijos autonominio regiono vyriausybė), o visų pirma regioninė Švietimo, mokymo ir užimtumo ministerija, SERVEF (autonominės vyriausybės įdarbinimo tarnybos), profesinės sąjungos FIA-UGT-PV ir CCOO-PV[6] ir Valensijos regiono avalynės gamintojų asociacija (AVECAL). Tikėtinas darbuotojų atleidimo poveikis vietos, regiono ar šalies užimtumui 19. Ispanija yra antra avalynės gamintoja ES – jos pagaminta avalynė sudaro beveik 25 proc. visos ES gamybos apimties. 64,43 proc. Ispanijos avalynės gamintojų yra įsikūrę Valensijos regione, todėl pasaulio prekybos sistemos pokyčių avalynės gamybos srityje pasekmės užimtumui vietos lygmeniu yra išties reikšmingos ir turi didžiulį poveikį Valensijos regionui. Be to, regionui neigiamą poveikį taip pat padarė kiti keturi masiniai atleidimai[7], dėl kurių Komisijai buvo pateiktos EGF paraiškos. 20. Valensijos regione daugiausiai darbuotojų atleista Aukštutinio, Vidurinio ir Žemutinio Vinalopo regionuose, kurie labai priklauso nuo avalynės gamybos. Palyginti su 2009 m., 2011 m. Aukštutinio Vinalopo regione atleistų darbuotojų skaičius išaugo 83 proc., o Vidurinio ir Žemutinio Vinalopo regionuose darbuotojų atleista dvigubai daugiau. Atleistų darbuotojų reintegracijos į darbo rinką perspektyvos šioje vietovėje neteikia daug vilčių – Aukštutinio, Vidurinio ir Žemutinio Vinalopo regionus neigiamai paveikė dviejose anksčiau minėtose paraiškose EGF paramai gauti nurodyti atleidimai: „EGF/2010/005 ES Comunidad Valenciana, gamtinis akmuo“ (528 darbuotojai atleisti akmens pjaustymo, tašymo ir apdailos sektoriuje) ir „EGF/2011/006 Comunidad Valenciana, pastatų statyba“ (1 138 darbuotojai atleisti statybos sektoriuje). Suderintas finansuotinų prie individualių poreikių pritaikytų paslaugų paketas ir numatomos jo sąnaudos, įskaitant jo ir struktūrinių fondų finansuojamų veiksmų tarpusavio papildomumą 21. Visos toliau išvardytos priemonės kartu sudaro suderintą prie individualių poreikių pritaikytų paslaugų paketą, kuriuo siekiama vėl įtraukti darbuotojus į darbo rinką. – Įžanginis informacinis susirinkimas ir orientavimas. Tai pirmoji visiems atleistiems darbuotojams skirta priemonė, apimanti: 1) Informaciją apie įgūdžius ir mokymo reikalavimus, teikiamas konsultacijas ir vykdomas mokymų programas bei išmokas ir paskatas. 2) Darbuotojų profilio nustatymą ir individualiems poreikiams pritaikytos paramos plano rengimą, įgyvendinimą ir tolesnį stebėjimą. 3) Seminarus apie pokalbius dėl darbo. Atlikdami pasiskirstymo vaidmenimis pratimus dalyviai išmoks išvengti dažnai pokalbiuose dėl darbo pasitaikančių klaidų. – Pagalba intensyviai ieškant darbo. Ši priemonė apima intensyvią darbo paiešką, įskaitant tiek pasyvią, tiek aktyvią vietos ir regiono įsidarbinimo galimybių paiešką, seminarus apie darbo paieškos metodus ir konsultavimo paslaugas (t. y. individualų darbo paieškos vertinimą). – Profesinių įgūdžių lavinimas darbui avalynės sektoriuje. Šioje priemonėje dalyvaujantiems asmenims bus padedama lavinti darbo įgūdžius, susijusius su darbais, turinčiais didelę pridėtinę vertę ir todėl pasižyminčiais didesniu užimtumu avalynės sektoriuje. Kadangi paklausiausi darbai yra daugiausia susiję su projektavimu ir rinkodara, įvairiuose mokymo kursuose daugiausia dėmesio bus skiriama avalynės technologijai, projektavimui kompiuteriu, pėdos biomechanikai, lyginamajai analizei avalynės pramonėje ir t. t. – Konkrečios profesinės kvalifikacijos mokymas. Šia priemone pasinaudosiantys darbuotojai bus mokomi paklausių ar artimiausiu arba vidutiniu laikotarpiu tapsiančių paklausiomis specialybių, susijusių su žemės ūkio maisto produktų, plastiko pramonės ar maitinimo ir maisto paslaugų sektoriais. – Verslumo skatinimas. Šią priemonę sudaro: 1) Konsultavimas dėl projektų ir iniciatyvų siekiant parengti, sukurti ir vykdyti perspektyvius verslo ar savarankiško darbo projektus. Konsultantai taip pat stengsis rasti savarankiško darbo galimybių šiame regione ir už jo ribų ir pasiūlyti jas paramos gavėjams. 2) Pagalba steigiant verslą. Šia priemone siekiama padėti savo verslą ketinantiems įsteigti atleistiems darbuotojams. Ją sudarys individualios konsultacijos viso verslo steigimo proceso metu ir pagalba vykdant administracinius reikalavimus. Individualios konsultacijos dalyviams bus toliau teikiamos pirmus savarankiško darbo metus. 3) Specialūs mokymai savo verslą norintiems pradėti darbuotojams. Jie apims verslo idėjos kūrimą, planavimą, galimybių studijos atlikimą, verslo planų rengimą ir finansavimą. – Horizontaliųjų įgūdžių mokymas, kaip antai informacinių ir ryšių technologijų pagrindų, asmeninio tobulėjimo, grupės valdymo įgūdžių mokymai, mokytojams skirti mokymai, kurių tikslas – suteikti būtinų mokymo įgūdžių tiems atleistiems darbuotojams, kurie pagal savo darbo profilį galėtų dirbti mokytojais. – Įmonių poreikius atitinkantis mokymas. Šiuo mokymu bus siekiama patenkinti nustatytus vietos įmonių poreikius. Šios įmonės, savo ruožtu, įsipareigos įdarbinti bent trečdalį šiame mokyme dalyvaujančių darbuotojų. – Darbo paieškos išmoka. Pagal sutartą profesinės krypties planą į darbo rinką grįžę darbuotojai gaus vienkartinę 400 EUR išmoką. – Parama verslui steigti. Darbuotojai, kurie grįš į darbo rinką pradėdami savo verslą, gaus vienkartinę 3 000 EUR dydžio išmoką. Ši išmoka skirta padengti steigimo išlaidas. – Su kelionėmis į mokymo vietą susijusių išlaidų padengimas. Siekiant padengti darbuotojų išlaidas, susijusias su kelionėmis į mokymo vietą, jiems bus mokama vienkartinė ne didesnė nei 300 EUR išmoka. – Įdarbinimo tame pačiame sektoriuje paskatos. Darbuotojams, kurie vėl pradeda dirbti kaip samdomi darbuotojai, ne ilgiau kaip šešis mėnesius bus mokama mėnesinė 350 EUR dydžio darbo užmokesčio subsidija. 22. Pagal Reglamento (EB) Nr. 1927/2006 3 straipsnį prie paraiškoje nurodytų EGF paramai įgyvendinti skirtų lėšų priskiriama valdymo ir kontrolės veikla, taip pat informavimas ir viešinimas. 23. Ispanijos valdžios institucijų nurodytos prie individualių poreikių pritaikytos paslaugos – tai aktyvios darbo rinkos priemonės, priskiriamos prie tinkamų finansuoti veiksmų, apibrėžtų Reglamento (EB) Nr. 1927/2006 3 straipsnyje. Ispanijos valdžios institucijų skaičiavimu, bendros šių paslaugų sąnaudos sudaro 2 392 100 EUR, o EGF paramai įgyvendinti skirtos lėšos – 118 000 EUR (4,7 proc. visos sumos). Bendra iš EGF prašomos paramos suma yra 1 631 565 EUR (65 proc. visų išlaidų). Veiksmai || Numatytas remtinų darbuotojų skaičius || Numatytos išlaidos vienam remtinam darbuotojui (EUR) || Bendros išlaidos (bendras EGF ir nacionalinis finansavimas) (EUR) Prie individualių poreikių pritaikytos paslaugos (Reglamento (EB) Nr. 1927/2006 3 straipsnio pirma pastraipa) Įžanginis informacinis susirinkimas ir orientavimas (Acogida y orientación profesional) || 350 || 1 251[8] || 438 000 Pagalba intensyviai ieškant darbo (Apoyo intensivo en la búsqueda de empleo) || 275 || 1 142[9] || 314 250 Profesinių įgūdžių lavinimas darbui avalynės sektoriuje (Formación para la recolocación en el sector del calzado) || 120 || 2 500 || 300 000 Konkrečios profesinės kvalifikacijos mokymas (Formación para la recolocación en otros sectores) || 150 || 2 500 || 375 000 Verslumo skatinimas (Formación y asesoramiento al emprendedor) || 50 || 3 825 || 191 250 Horizontaliųjų įgūdžių mokymas (Formación transversal para la mejora profesional) || 105 || 1 570 || 164 850 Įmonių poreikius atitinkantis mokymas. (Formación para el empleo con prácticas) || 75 || 1 050 || 78 750 Darbo paieškos išmoka (Incentivo a la participación) || 350 || 400 || 140 000 Parama verslui steigti (Incentivo a la constitución de negocios) || 35 || 3 000 || 105 000 Su kelionėmis į mokymo vietą susijusių išlaidų padengimas (Ayudas por desplazamiento) || 320 || 300 || 96 000 Įdarbinimo tame pačiame sektoriuje paskatos (Incentivo a la inserción) || 90 || 2 100 || 189 000 Prie individualių poreikių pritaikytos paslaugos – tarpinė suma || || 2 392 100 EGF paramai įgyvendinti skirtos lėšos (Reglamento (EB) Nr. 1927/2006 3 straipsnio trečia pastraipa) Parengiamoji veikla || || 0 Valdymas || || 87 000 Informavimas ir viešinimas || || 21 000 Kontrolės veikla || || 10 000 EGF paramai įgyvendinti skirtos lėšos – tarpinė suma || || 118 000 Bendros numatytos išlaidos || || 2 510 100 EGF parama (65 proc. visų išlaidų) || || 1 631 565 24. Ispanija patvirtina, kad aprašytos priemonės papildo iš struktūrinių fondų finansuojamus veiksmus ir kad buvo imtasi priemonių siekiant išvengti dvigubo finansavimo. Data (-os), kada nukentėjusiems darbuotojams pradėta arba planuojama pradėti teikti prie individualių poreikių pritaikytas paslaugas 25. Prie individualių poreikių pritaikytas paslaugas, skirtas nukentėjusiems darbuotojams ir numatytas suderintame pakete, kurį siūloma bendrai finansuoti iš EGF, Ispanija pradėjo teikti 2012 m. kovo 26 d. Todėl ši data laikoma laikotarpio, kuriuo iš EGF gali būti skiriama parama, pradžia. Konsultacijų su socialiniais partneriais tvarka 26. Paraiškos pasiūlymas buvo svarstomas keliuose posėdžiuose su 18 punkte nurodytais socialiniais partneriais. 2011 m. lapkričio 17 d. ir 2012 m. vasario 2, 14 bei 21 d. vykusiuose posėdžiuose konsultuotasi su socialiniais partneriais dėl tokių klausimų, kaip integruoto priemonių paketo turinys, funkcijų bei užduočių paskirstymas ir veiksmų planas. 27. Ispanijos valdžios institucijos patvirtino, kad buvo laikytasi nacionaliniuose ir ES teisės aktuose nustatytų su kolektyviniu atleidimu susijusių reikalavimų. Informacija apie veiksmus, kurie yra privalomi pagal nacionalinius teisės aktus arba kolektyvines sutartis 28. Atsižvelgdamos į Reglamento (EB) Nr. 1927/2006 6 straipsnyje nustatytus kriterijus, Ispanijos valdžios institucijos savo paraiškoje: · patvirtino, kad EGF finansinė parama nepakeičia priemonių, kurias įmonės privalo taikyti pagal nacionalinius teisės aktus arba kolektyvines sutartis; · įrodė, kad veiksmais parama teikiama atskiriems darbuotojams ir nenaudojama įmonėms arba sektoriams restruktūrizuoti; · patvirtino, kad nurodytiems tinkamiems finansuoti veiksmams neteikiama pagalba pagal kitas ES finansines priemones. Valdymo ir kontrolės sistemos 29. Ispanija pranešė Komisijai, kad finansinę paramą valdys ir kontroliuos tos pačios institucijos, kurios valdo ir kontroliuoja ESF paramą. Tarpinė vadovaujančiosios institucijos įstaiga bus Valensijos regioninės Finansų ir valdymo ministerijos generalinis Europos projektų ir fondų direktoratas[10]. Finansavimas 30. Remiantis Ispanijos paraiška, siūloma EGF parama suderintam prie individualių poreikių pritaikytų paslaugų paketui (įskaitant EGF įgyvendinimo išlaidas) yra 1 631 565 EUR, o tai sudaro 65 proc. visų išlaidų. Komisijos siūlomas asignavimas iš Fondo pagrįstas Ispanijos pateikta informacija. 31. Atsižvelgdama į didžiausią galimą EGF finansinės paramos sumą pagal Reglamento (EB) Nr. 1927/2006 10 straipsnio 1 dalį, taip pat į asignavimų perskirstymo mastą, Komisija siūlo visai minėtai sumai, skirtinai pagal finansinės programos 1a išlaidų kategoriją, mobilizuoti EGF lėšas. 32. Skyrus siūlomą finansinės paramos sumą, EGF liks daugiau nei 25 proc. numatytos didžiausios metinės sumos, kurią galima skirti asignavimams per paskutinius keturis metų mėnesius, kaip reikalaujama pagal Reglamento (EB) Nr. 1927/2006 12 straipsnio 6 dalį. 33. Teikdama šį pasiūlymą mobilizuoti EGF lėšas, Komisija pradeda supaprastintą trišalę procedūrą pagal 2006 m. gegužės 17 d. Tarpinstitucinio susitarimo 28 punktą, kad poreikį panaudoti EGF lėšas ir reikalingą sumą suderintų su abiem biudžeto valdymo institucijomis. Komisija ragina tą biudžeto valdymo instituciją, kuri pirmoji tinkamu politiniu lygmeniu susitars dėl lėšų mobilizavimo pasiūlymo projekto, pranešti kitai biudžeto valdymo institucijai ir Komisijai apie savo ketinimus. Jeigu viena iš dviejų biudžeto valdymo institucijų nepritars, bus rengiamas oficialus trišalis susitikimas. 34. Komisija atskirai pateikia lėšų perkėlimo prašymą, siekdama į 2012 m. biudžetą įtraukti specialiuosius įsipareigojimų asignavimus, kaip nurodyta 2006 m. gegužės 17 d. Tarpinstitucinio susitarimo 28 punkte. Mokėjimų asignavimų šaltiniai 35. Asignavimai iš EGF biudžeto eilutės bus naudojami pagal šią paraišką reikalingai 1 631 565 EUR sumai padengti. Pasiūlymas EUROPOS PARLAMENTO IR TARYBOS SPRENDIMAS dėl Europos prisitaikymo prie globalizacijos padarinių fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Ispanijos paraiška „EGF/2011/020 ES/Comunidad Valenciana, avalynė“) EUROPOS PARLAMENTAS IR EUROPOS SĄJUNGOS TARYBA, atsižvelgdami į Sutartį dėl Europos Sąjungos veikimo, atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo[11], ypač į jo 28 punktą, atsižvelgdami į 2006 m. gruodžio 20 d. Europos Parlamento ir Tarybos reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą[12], ypač į jo 12 straipsnio 3 dalį, atsižvelgdami į Europos Komisijos pasiūlymą[13], kadangi: (1) Europos prisitaikymo prie globalizacijos padarinių fondas (toliau – EGF) įsteigtas teikti papildomą paramą darbuotojams, atleistiems iš darbo dėl su globalizacija susijusių esminių pasaulio prekybos sistemos struktūrinių pokyčių, ir padėti jiems vėl integruotis į darbo rinką; (2) EGF taikymo sritis buvo išplėsta – nuo 2009 m. gegužės 1 d. iki 2011 m. gruodžio 30 d. buvo galima teikti paramos darbuotojams, atleistiems iš darbo dėl tiesioginio pasaulinės finansų ir ekonomikos krizės poveikio, paraiškas; (3) 2006 m. gegužės 17 d. tarpinstituciniame susitarime numatyta galimybė mobilizuoti EGF lėšas, neviršijant viršutinės metinės 500 mln. EUR ribos; (4) 2011 m. gruodžio 28 d. Ispanija pateikė paraišką mobilizuoti EGF lėšas dėl darbuotojų atleidimo iš 146 įmonių, vykdančių NACE 2 red. 15 skyriaus (Odos ir odos dirbinių gamyba) veiklą Valensijos (ES52) NUTS II regione, ir iki 2012 m. vasario 23 d. ją papildė išsamesne informacija. Ši paraiška atitinka finansinei paramai taikomus reikalavimus, kaip nustatyta Reglamento (EB) Nr. 1927/2006 10 straipsnyje. Todėl Komisija siūlo mobilizuoti 1 631 565 EUR sumą; (5) todėl EGF lėšos turėtų būti mobilizuotos finansinei paramai pagal Ispanijos pateiktą paraišką suteikti, PRIĖMĖ ŠĮ SPRENDIMĄ: 1 straipsnis 2012 finansinių metų Europos Sąjungos bendrajame biudžete Europos prisitaikymo prie globalizacijos padarinių fondo (EGF) lėšos mobilizuojamos siekiant skirti 1 631 565 EUR įsipareigojimų ir mokėjimų asignavimų sumą. 2 straipsnis Šis sprendimas skelbiamas Europos Sąjungos oficialiajame leidinyje. Priimta Briuselyje Europos Parlamento vardu Tarybos vardu Pirmininkas Pirmininkas [1] OL C 139, 2006 6 14, p. 1. [2] OL L 406, 2006 12 30, p. 1. [3] 2006 m. gruodžio 20 d. Europos Parlamento ir Tarybos reglamentas (EB) Nr. 1893/2006, nustatantis statistinį ekonominės veiklos rūšių klasifikatorių NACE 2 red. ir iš dalies keičiantis Tarybos reglamentą (EEB) Nr. 3037/90 bei tam tikrus EB reglamentus dėl konkrečių statistikos sričių (OL L 393, 2006 12 30, p. 1). [4] Laikantis Reglamento (EB) Nr. 1927/2006 3 straipsnio trečios pastraipos nuostatų. [5] http://ec.europa.eu/enterprise/sectors/footwear/files/statistics/footwear_en.pdf. [6] Federación de Industrias Afines de la UGT del País Valenciano (MCA-UGT-PV) ir Comisiones Obreras del País Valenciano (CC.OO.-PV). [7] COM(2010) 216, COM(2010) 613, COM(2010) 617 ir COM(2012) 053. [8] Valstybės narės pateiktos faktinės apskaičiuotos išlaidos vienam darbuotojui – 1 251,4286 EUR. Siekiant supaprastinti lentelėje pateiktus duomenis, šis skaičius buvo suapvalintas, nepakeičiant bendrų valstybės narės apskaičiuotų priemonės išlaidų. [9] Idem 1 142, 7272 EUR. [10] Dirección General de Proyectos y Fondos Europeos de la Consellería de Hacienda y Administraciones Públicas de la Generalitat Valenciana. [11] OL C 139, 2006 6 14, p. 1. [12] OL L 406, 2006 12 30, p. 1. [13] OL C […], […], p. […].